cyanic-selkie/wikianc huggingface dataset:
Päivi Räsänen
Perhenäkemyksiä
Räsänen pitää perhettä kutsumuksena ja ihmisen tärkeimpänä tehtävänä. Hän on peilannut Lutherin ajan itsekeskeistä ja perhekielteistä kulttuuria kuvaavaksi myös tähän aikaan. Räsäsen mukaan perheen arki on raskasta ja sisältää sairauksia. Raskaan arjen keskellä Räsäselle antaa toivoa kristillinen usko.
Räsänen on kertonut olevansa huolissaan perheiden pahoinvoinnista sekä lasten ja nuorten kärsimyksestä. Vuonna 2000 hän nosti esiin lasten psyykkisen oirehtimisen sekä pahoinvoinnin ennen kokemattoman taloudellisen vaurauden keskellä: psykiatrisen hoidon tarpeen, humalahakuisen juomisen, huumekokeilut sekä itsemurhayritykset.
Räsäsen mukaan aikuisuus ja vanhemmuus ovat palvelemista. Räsäsen mukaan vanhemmuus on ilon lähde mutta vaatii omien tarpeiden sivuuttamista. Räsäsen mukaan isien ja äitien pitäisi uhrautua enemmän.
Vanhemmuus ja lasten hyvinvointi
Räsäsen mukaan lasten kasvattaminen moniarvoisessa yhteiskunnassa on monin verroin vaikeampaa ilman yhtenäiskulttuurin selkänojaa ja normistoa. Räsäsen mukaan kasvatuskulttuuri ei siirry luontevasti sukupolvelta toiselle. Lasten hoitamiseen ei välttämättä ole esimerkkiä ja asiat joudutaan oppimaan kantapään kautta. Räsäsen mukaan lapset elävät suomalaisessa kulttuurissa poikkeuksellisen yksin niin henkisesti kuin fyysisestikin. Lasten ja nuorten ajankäyttöä ei valvota ja päihteiden käyttö lisääntyy koulumenestyksen heikentyessä. Räsäsen mukaan tutkimusten osoittamia riskitekijöitä lasten itsetuhoisiin ajatuksiin ja tekoihin ovat isän pitkäaikaistyöttömyys ja äidin ylikuorma.
Mielihyväkulttuuri
Räsäsen mukaan aikaa leimaa voimakas mielihyväkulttuuri, jossa elämän tarkoitus kiteytyy nautintoon ja elämysten tavoitteluun. Räsäsen mukaan itsekeskeisessä kulttuurissa on vaikea kasvaa vanhemmuuteen, kun omat intressit sivuuttavat lapsen edun jo äidin kohdussa. Räsäsen mukaan perhepoliittisten leikkausten luoma kielteinen asenneilmapiirin ruokkii synnytyshaluttomuutta.
Avioliitto
Räsänen pitää avioliittoa perheen ydinsuhteena. Räsäsen mukaan se on ihmiskunnan historian vanhin ja edelleen yhteiskunnan merkittävin julkinen ja oikeudellinen sopimus. Räsäsen näkemyksen mukaan Jumala on alun perin luonut ihmisen heteroseksuaalisiin suhteisiin, eli miehen ja naisen välisiin avioliittoihin. Räsänen pohjaa perhearvoja koskevat mielipiteensä osin Lutherin teksteihin. Hänen mukaansa avosuhteet ovat huono pohja avioliitolle, koska niissä ei synny sitoumusta suhteen pysyvyydelle. Räsänen kannustaa seurakuntia opettamaan nuorille seksuaalivalistusta, jotka pohjautuisivat ”Raamatun koeteltuihin perhe- ja seksuaaliarvoihin”. Räsänen toivoo, että nuori saisi edes kerran kuulla aikuisen perustellusti kertovan, miksi seksi kannattaa säästää avioliittoon.
Räsäsen mielestä heteroseksuaalinen aviosuhde sisältää sukupuolisuuden rikkauden ja ytimen: miehen ja naisen erilaisuudesta nousevan jännitteen sekä periaatteellisen mahdollisuuden yhteisiin lapsiin. Homoseksuaalisesta suhteesta ja muista ”seksuaalisista poikkeavuuksista” nämä hänen mukaansa puuttuvat. Virallisen homoliittoinstituution perustaminen ei ole Räsäsen mielestä vain pienen marginaaliryhmän asia, vaan koskettaa syvästi koko yhteiskuntaa.
Abortti
Räsäsen mukaan raskaudenkeskeytys on aina eettinen ongelma, sillä siinä lopetetaan jo alkanut ihmiselämä. Myöhäisiin keskeytyksiin liittyy lisäksi yhdenvertaisuus- ja perusoikeusongelmia, sillä niissä vammaiset lapset asetetaan terveiden kanssa eriarvoiseen asemaan. Suomessa on laillista suorittaa abortti ennen 12. raskausviikkoa ilman Valviran lupaa ja Valviran luvalla raskausviikkoon 20 asti. Sikiön vaikean poikkeavuuden perusteella raskaudenkeskeytyksen voi Valviran luvalla suorittaa ennen 24. raskausviikkoa. Räsänen on tehnyt useita lakialoitteita, joissa hän on vaatinut hallitusta kumoamaan aborttilaista pykälä, jolla sallitaan vammaisuutta epäiltäessä myöhäiset raskaudenkeskeytykset. Huhtikuussa 2019 Räsänen piti Yhdysvaltojen kiristynyttä abortti-ilmapiiriä hyvänä asiana. Räsänen toivoi Suomeen samanlaista lainsäädäntöä kuin Alabamassa. Hän piti aborttilakikiristyksiä vastareaktiona New Yorkin lakimuutokselle, jonka myötä abortti on sallittu vielä 24. raskausviikolla, ja sen jälkeenkin perustellusta syystä.
Elinsiirrot
Räsänen teki vuonna 2009 lakialoitteen, jonka tavoitteena oli lisätä elinsiirtojen määrää. Aloitteessa esitetään luovuttavaksi lähiomaisten ja muiden läheisten veto-oikeudesta eli mahdollisuudesta vastustaa luovutusta, mikä nopeuttaisi elinsiirtotoimintaa. Hallitus antoi asiasta oman esityksen, ja vuonna 2010 lakiin kirjattiin vastaavansisältöinen muutos.
Maahanmuutto
Ennen ministeriksi nousemistaan Räsänen kritisoi Suomen maahanmuuttopolitiikkaa epäonnistuneeksi. Vuonna 2010 Räsänen sanoi, että Suomen tulisi valita tarkemmin ne pakolaiset, joita maahan otetaan ja etsiä ryhmiä, joiden integroituminen kulttuurisesti ja uskonnollisesti on helpompaa, esimerkiksi vainottuja kristittyjä. Maahanmuuttoasioista vastaavana sisäministerinä Räsänen on kuitenkin vaatinut Suomen vastaanottamien kiintiöpakolaisten määrän lisäämistä. Räsänen haluaisi ottaa lisää pakolaisia etenkin Syyriasta.
Sanan- ja uskonnonvapaus
Rikossyytteensä käsittelyn yhteydessä Räsänen on nähnyt, että tuomiolla ovat Raamattu ja kristittyjen perinteinen avioliittokäsitys. Räsäsen mielestä uhkana on myös se, että uskovaiset alkavat sensuroida itseään. Räsäsen mukaan on tärkeää puolustaa niitä arvoja, jotka ovat länsimaisen sivilisaation perusta.
Tasa-arvo ja feminismi
Räsänen pitää itseään tasa-arvon kannattajana. Räsäsen mukaan feminismiin liitetään sellaisia tavoitteita, joita hän ei kannata, kuten esimerkiksi syntymättömien lasten ihmisoikeuksien vähättely. Hän on kertonut tavoitteekseen tasata vanhemmuuden kustannuksia kaikkien työnantajien välillä ja uudistaa vanhempainvapaajärjestelmää niin, että yhä useammin myös isät jäisivät töihin. Räsänen on pitänyt "ajan harhana" arvostelun yläpuolelle noussutta feminististä kapinakulttuuria, jossa sukupuolten tasa-arvo vääristyy samanlaisuuden vaatimukseksi.
Oikeudenkäynnit
Räsänen on ollut epäiltynä kolmessa tapauksessa kiihotuksesta kansanryhmää vastaan. Hänen kirkon osallistumista Pride-tapahtumaan kritisoinutta twiittiään ja kahta muuta tapausta on käsitelty julkisuutta saaneessa oikeudenkäynnissä vuonna 2022. Syytteet hylättiin käräjäoikeudessa 2022, mutta valtio valitti tuomiosta Helsingin hovioikeuteen, joka jatkaa tapauksen käsittelyä elokuussa 2023. Räsästä ovat tukeneet eri maiden kristilliset johtajat ja kansalaisliikkeet, muiden muassa Sanan- ja uskonnonvapaus ry. ja yhdysvaltalaisperäinen kristillis-konservatiivinen oikeusapujärjestö Alliance Defending Freedom International, joka alkoi tukea Räsästä vuonna 2019 ja keräsi rahaa myös vuoden 2023 oikeudenkäyntikuluihin.
Teokset
Vuonna 1989 Räsänen oli yhdessä miehensä Niilon, lääkäri Pekka Reinikaisen, Leif Nummelan sekä Nigel Cameronin kanssa kirjoittamassa kirjaa nimeltä Uuden lääketieteen uhrit, jossa hän käsittelee aborttia, ihmisarvoa, koeputkilapsia ja vammaisuutta.
Yksityiselämä
Räsänen on naimisissa teologian tohtori Niilo Räsäsen kanssa. Heillä on viisi lasta. Lapsista Saara oli mukana politiikassa Riihimäen kaupunginvaltuuston jäsenenä kaudella 2008–2012. Vuoden 2012 kunnallisvaaleissa Riihimäen valtuustoon valittiin Räsäsen toinen tytär Esteri.
Uskonto
Räsästä on pidetty hengelliseltä suuntaukseltaan viidesläisenä mm. Kirkko ja kaupunki -lehden artikkelissa, ja hän on toiminut liikkeeseen liittyvien Kansanlähetyspäivien johtajistossa. Viidesläisyys eli viides herätysliike vastustaa samaa sukupuolta olevien vihkimistä avioliittoon.
Räsänen on saarnannut WUP Dreams -tapahtumassa Tampereella ja kertonut, että papit tarkastuttavat hänellä saarnojaan käräjille joutumisen pelossa.
Arvostelu
Vuonna 2010 Räsänen vastusti samaa sukupuolta olevien parien avioliitto-oikeutta Ylen lähettämässä A2 Teema Homoilta-keskusteluohjelmassa. Vaikka Räsänen oli ohjelmassa mukana yksityishenkilönä eikä luterilaisen kirkon edustajana, ohjelman jälkeen kymmeniä tuhansia ihmisiä erosi kirkosta. Kristillisdemokraatit tukivat julkisesti puheenjohtajaansa, ja puoluesihteeri Peter Östman kertoi puolueen saaneen Homoillan jälkeen yli tuhat uutta jäsentä.
Räsäsen jyrkät kannat muun muassa homoseksuaalisuuteen, naispappeuteen ja aborttiin saivat monet puolueen keskeiset kansanedustajat jättäytymään pois vuoden 2011 eduskuntavaaleista. Puolueen aiempi puheenjohtaja Bjarne Kallis perusteli luopumistaan sillä, että provosoituminen esimerkiksi homojen parisuhteista on vienyt huomion tärkeämmiltä asioilta kuten tuloerojen kasvulta. Myös kansanedustaja Kari Kärkkäinen näki kristillisdemokraattien muuttumisen uskontopuolueeksi ja moraalinvartijaksi ongelmallisena.
Väestöliiton toimitusjohtaja Eija Koivuranta on tyrmännyt Räsäsen puheet aborttilainsäädännön kiristämisestä.
Cut to the Feeling
Cut to the Feeling on kanadalaisartisti Carly Rae Jepsenin kappale. Se julkaistiin digitaalisesti ladattavana singlenä 26. toukokuuta 2017 mainostamaan Ballerina (tunnetaan Yhdysvalloissa nimellä "Leap!") elokuvan Yhdysvaltain ensi-iltaa. Lisäksi sitä on käytetty yhdysvaltalaisen televisiosarjan Siesta Key jaksojen avauskappaleena. Kappaleen ovat sanoittaneet Jepsen, Simon Wilcox ja Nolan Lambroza, joista viimeisin myös tuotti sen. Kappaleelle on toteutettu myös musiikkivideo, joka julkaistiin Jepsenin YouTube-kanavalla 14. syyskuuta 2017.
"Cut to the Feeling" sai pääosin positiivisen vastaanoton musiikkikriitikoilta, heidän kehuessa runsaasti muun muassa sen sanoituksia sekä 80-luvun musiikista inspiroituja vivahteita. Positiivisista arvioista huolimatta kappale ei menestynyt kovin hyvin kaupallisesti, sen päästyä singlelistan viidenkymmenen parhaan joukkoon ainoastaan Japanissa.
Lou Yue
250px|oikea|pienoiskuva|Yue [[Talviolympialaiset 2010|talviolympialaisten 2010 jääkiekkoturnauksessa.]] Lou Yue (s. 22. huhtikuuta 1987 Harbin, Heilongjiang, Kiina) on kiinalainen ammattilaistasolla 2000- ja 2010-luvuilla pelannut jääkiekkoilija, jonka pelipaikka on ollut puolustaja. Hän pelasi Kiinan naisten jääkiekkomaajoukkueessa Vancouverin talviolympialaisten 2010 naisten jääkiekkoturnauksessa. Naisten MM-kilpailuissa Yue on edustanut maajoukkuettaan sen ollessa A-sarjassa ainoastaan Suomessa 2009, missä se jäi yhdeksännelle sijalle ja putosi B-sarjaan. Yue pelasi turnauksessa viisi ottelua maali- ja syöttöpisteittä. B-sarjassa hän on edustanut Kiinan maajoukkuetta vuosien 2012 ja 2013 turnauksissa.
John Guare
thumb|John Guare [[Tribecan elokuvajuhlat|Tribecan elokuvajuhlilla vuonna 2009.]] John Guare (s. 5. helmikuuta 1938 New York) on yhdysvaltalainen näytelmäkirjailija. Hänen töidensä joukossa ovat The House of Blue Leaves (1971), Landscapes of the Body (1977) ja Six Degrees of Separation (1990). Lisäksi hän on muun muassa kirjoittanut sanat Galt MacDermotin säveltämään musikaaliin Two Gentlemen of Verona (1971), käsikirjoituksen Miloš Formanin ohjaamaan komediaan Taking off – otetaan hatkat (1971) yhdessä Miloš Formanin, John Kleinin ja Jean-Claude Carrièren kanssa ja käsikirjoituksen Louis Mallen elokuvaan Atlantic City (1980).
Guare opiskeli Georgetownin yliopistossa ja Yalen School of Dramassa. Hän on kuulunut Yhdysvaltain taide- ja kirjallisuusakatemiaan vuodesta 1989 lähtien.
Fosfoglyseraattikinaasi
thumb|250px|Fosfoglyseraattientsyymin rakenne.
Fosfoglyseraattikinaasi on entsyymi, joka katalysoi glykolyysissä 1,3-bisfosfoglyseraatin ja ADP-molekyylin reaktiota. Tuotteina syntyy 3-fosfoglyseraattia ja ATP:tä. Entsyymi kykenee avustamaan myös tämän reaktion käänteisreaktiota. Muita reaktioita, joita fosfoglyseraattikinaasi katalysoi ovat myös guanosiinitrifosfaatin muuntuminen guanosiinidifosfaatiksi ja inosiinitrifosfaatin muuntaminen inosiinidifosfaatiksi.
Ominaisuudet ja olosuhteet
Fosfoglyseraattikinaasin massa vaihtelee eliöstä riippuen 34–180 kilodaltonin välillä. Entsyymi toimii vaihtamalla fosfaattiryhmän yhdeltä molekyyliltä toiselle. Entsyymin kofaktoreina toimivat ATP ja ADP. Entsyymin inhibiittoreita ovat monet metalli-ionit kuten Co2+ ja Mn2+ sekä useat erilaiset orgaaniset yhdisteet kuten AMP. Entsyymi toimii tehokkaimmin, kun lämpötila on eliöstä riippuen 20–70 asteen välillä ja pH 5,5–8,3 välillä.
Sinan Kurt
Sinan Kurt (s. 23. heinäkuuta 1996 Mönchengladbach) on saksalainen jalkapalloilija, joka edustaa Bundesliigassa pelaavaa Hertha BSC:tä. Vasenjalkainen Kurt on pelipaikaltaan vasen laitahyökkääjä.
Seurajoukkueura
Kurt on synnyinkaupunkinsa Borussia Mönchengladbachin kasvatti. Hän pelasi seuran kakkosjoukkueessa yhden ottelun kaudella 2013–2014. Elokuussa 2014 Kurt siirtyi Bayern Müncheniin. Hän teki bundesliigadebyyttinsä seuran ykkösjoukkueessa huhtikuussa 2015 Hertha BSC:tä vastaan ja oli voittamassa Saksan-mestaruutta.
Yksi Bundesliigan ottelu kaudella 2014–2015 jäi Kurtin ainoaksi Bayern Münchenissä. Seuran kakkosjoukkuessa hän pelasi yhteensä 16 Regionalligan ottelua. Tammikuussa 2016 Kurt siirtyi kahden miljoonan euron siirtosummalla Hertha BSC:hen.
Maajoukkueura
Kurt on turkkilaisen isän ja saksalaisen äidin lapsi, joten hän voi valita maajoukkueensa näiden kahden väliltä. Hän on kuitenkin edustanut Saksaa alle 17-, alle 18- ja alle 19-vuotiaiden tasolla.
Saavutukset
Bayern München
Valkeajärvi (Jyväskylä, Markkulanjärvi)
Valkeajärvi on Keski-Suomessa Jyväskylässä Markkulanmäen kylän lähellä sijaitseva järvi.
Maantietoa
Järven pinta-ala on 8,4 hehtaaria, se on 750 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,7 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 121,4 metriä mpy.
Art Tripp
thumb|Art Tripp vuonna 2006. Arthur Dyer Tripp III (taiteilijanimiltään Ed Marimba, Ted Cactus, Artie "With the green mustache" Tripp) (s. 10. syyskuuta 1944 Athens, Ohio) on yhdysvaltalainen kiropraktikko ja entinen muusikko, joka tunnetaan parhaiten työstään Frank Zappan ja The Mothers of Inventionin sekä Captain Beefheartin The Magic Bandin perkussionistina.
Masonjärvi
Masonjärvi on Keski-Suomessa Jyväskylässä Korpilahdella Vitikkalan kylän lähellä sijaitseva järvi.
Maantietoa
Järven pinta-ala on 6,7 hehtaaria, se on 450 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä.
Pak Se-ri
thumb|right|Se Ri Pak Pak Se-ri (s. 28. syyskuuta 1977 Daejeon) on eteläkorealainen golfaaja. Hän aloitti golfinpeluun 14-vuotiaana ja pääsi LPGA Touriin vuonna 1998. Pak oli LPGA:n "Rookie of the Year" 1998 ja sai Vare Trophyn vuonna 2003. Hän on voittanut LPGA Tourilla viisi major-turnausta: LPGA Championshipin vuosina 1998, 2002 ja 2006, Yhdysvaltain naisten avoimet 1998 ja Britannian naisten avoimet 2001.
Pak pääsi World Golf Hall of Fameen vuonna 2007.
Finn (Tähtien sota)
Finn (alkuperäinen nimitys FN-2187) on kuvitteellinen henkilö Tähtien sota -elokuvasarjassa. Hän on yksi päähenkilöistä vuoden 2015 elokuvassa Star Wars: The Force Awakens, jossa häntä esittää John Boyega. Finn oli alun perin Ensimmäisen ritarikunnan iskusotilas, kunnes hylkäsi ritarikunnan todistettuaan näiden julmuutta ensimmäisen kenttätehtävänsä aikana ja liittyi Vastarintaan taistelemaan heitä vastaan.
Noshaq
Noshaq (myös: Nowshak) on yksi Afganistanin ja Hindukušin korkeimmista vuorista. Se on 7 492 metriä korkea. Noshaq sijaitsee Afganistanin koillisosassa Wakhanin käytävässä Durandin linjalla eli Afganistanin ja Pakistanin rajalla. Se on maailman läntisin yli 7 000 metriä korkea vuori.
Finn (Tähtien sota)
The Force Awakens
Elokuvassa Star Wars: The Force Awakens FN-2187 oli alun perin yksi kapteeni Phasman ja Kylo Renin alaisuudessa työskentelevistä iskusotilaista. Hänet oli viety perheeltään jo hyvin nuoressa iässä ja koulutettu palvelemaan sotilaansa. Hänen ensimmäinen kenttätehtävänsä oli kun he hyökkäsivät aavikkoplaneetta Jakkulla sijaitsevaan kylään löytääkseen Luke Skywalkerin olinpaikkaan osoittavan kartan. Hän tuntee kauhistusta, kun hän näkee muut sotilaat tappamassa siviilejä Renin käskystä kyseenalaistamatta mitään. Sekä Phasma että Kylo huomaavat hänen kyvyttömyytensä tappamiseen ja Phasma määräsi hänen aseensa tarkastettavaksi. FN-2187 päätti hylätä ritarikunnan, vapauttaa Vastarinnan pilotti Poe Dameronin ja auttaa hänet pakoon TIE-hävittäjällä. Paon aikana Poe antaa FN-2187:lle uuden nimen "Finn", mitä käytetään loppuajan koko elokuvasta. Alus tekee pakkolaskun Jakkulle, mutta Finn olettaa Poen kuolleen, vaikka Poe oli todellisuudessa heittäytynyt pois aluksesta.
Noshaq
Ensi nousun vuorelle tekivät vuonna 1960 japanilaisen kiipeilijäretkikunnan jäsenet Toshiaki Sakai ja Goro Iwatsubo. Reitti seurasi kaakkoisharjannetta Qadzi Deh -jäätiköltä. Nykyään useimmat retkikunnat nousevat vuorelle länsiharjanteelta.
Finn (Tähtien sota)
The Force Awakens
Poen astromekaanikkodroidi BB-8, josta huolehti romunkerääjä nimeltä Rey, huomaa Poen takin Finnin yllä. Finnin kerrottua BB-8:lla olevan kartta Luke Skywalkerin olinpaikkaan, Rey oletti hänen kuuluvan Vastarintaan. Kolmikko pakenee Ensimmäisen ritarikunnan joukkoja Millennium Falconilla ja tapaavat myöhemmin sen entiset omistajat: Han Solon ja Chewbaccan. Han vie heidät ystävänsä Maz Kanatan luokse, joka lupaa auttaa BB-8:n Vastarinnan luokse. Ensimmäistä ritarikuntaa pelkäävä Finn paljastaa totuuden itsestään ja halusi aluksi vain paeta. Mutta Tähdentappajatukikohdan superaseen tuhottua Hosnian Primen ja Kylo Renin siepattua Reyn, Finn tulee toisiin aatoksiin.
Noshaq
Ensimmäisen talvinousun vuorelle tekivät puolalaiset Tadeusz Piotrowski ja Andrzej Zawada vuonna 1973. Se oli maailman ensimmäinen talvinousu yli 7 000 metriä korkealle vuorelle.
Finn (Tähtien sota)
The Force Awakens
Finn viedään Hanin ja Chewbaccan mukana Vastarinnan tukikohtaan planeetta D’Qarille, missä saa tietää Poen selvinneen ja tapaa kenraali Leia Organan sekä muut Vastarinnan jäsenet. Finn paljastaa yksityiskohtia Tähdentappajatukikohdasta ja uskoo voivansa sabotoida sen suojakilpiä. Kyseisellä planeetalla hän kuitenkin paljastaa Hanille ja Chewbaccalle vain haluavansa pelastaa Reyn. Hän onnistuu kuitenkin aseella uhaten pakottamaan kapteeni Phasman sammuttamaan suojakilven, jotta Poen johtama lentue pääsisi tuhoamaan tukikohdan. Kylo Ren tappaa isäkseen paljastuneen Hanin, mutta Finn, Rey ja Chewbacca pakenevat pinnalle.
Kylo kohtaa Finnin ja Reyn metsässä, missä Finn yrittää taistella häntä vastaan Luke Skywalkerin vanhalla valosapelilla. Mutta Finn haavoittuu ja Rey ottaa taistelussa hänen paikkansa haavoittaen Kyloa. Rey ja Chewbacca pakenevat Falconilla ja vievät tajuttoman Finnin Vastarinnan luokse hoidettavaksi.
The Last Jedi
Elokuvassa Star Wars: The Last Jedi Finn oli yhä tajuton ja lepäsi Vastarinnan komentoalus Raddusin lääkintäkapselissa. Hän herää, kun Vastarinta oli joutunut Ensimmäisen ritarikunnan hyökkäämäksi kesken D’Qarin evakuoinnin. Finn saa kuulla Reyn lähteneen Chewbaccan ja R2-D2:n mukana meriplaneetta Ahch-Tolle, missä Luke Skywalker oleskeli. Leialla oli kuitenkin lähetin, jolla Rey löytäisi takaisin heidän luokseen. Mutta seuraavan hyökkäyksen aikana suurin osa Vastarinnan johtajista kuolee ja Leia menettää tajuntansa. Finn aikoo paeta ja viedä lähettimen pois suojellakseen Reytä, mutta mekaanikko Rose Tico estää häntä pakenemasta ja kertoo Ensimmäisen ritarikunnan jäljittävän Vastarinnan aluksia. Finn tietää missä jäljityslaite on ja Maz Kanatan neuvomana Poe lähettää Finnin, Rosen ja BB-8:n Canto Bightille etsimään mestarikoodinmurtajaa jäjlittimen deaktivoimista varten.
Canto Bightin poliisit pidättävät Finnin ja Rosen pysäköintirikkeen vuoksi ja he tapaavat vankilassa piraatin ja koodinmurtajan nimeltä DJ. BB-8 vapauttaa heidät vankilasta ja he suuntaavat yksinvaltias Snoken tähtitaistelulaiva Supremacylle. He onnistuvat deaktivoimaan jäljittimen, mutta Phasma ja kenraali Armitage Hux saavat heidät kiinni ja DJ kertoo näille Vastarinnan evakuoitumissuunnitelmasta mineraaliplaneetta Craitille. Iskusotilaat ovat juuri aikeissa tappaa Finnin ja Rosen, kun vara-amiraali Amilyn Holdo ohjaa Raddusin törmäämään hyperajolla Supremacyyn. Finn kohtaa kaksintaistelussa Phasman ja julistaa tälle olevansa kapinallinen, minkä jälkeen BB-8 auttaa hänet ja Rosen pakoon ohjaamallaan AT-ST:llä.
Craitin taistelussa Finn käy Poen, Rosen ja muiden ohella vastahyökkäykseen Ensimmäistä ritarikuntaa vastaan vanhoilla kiitureilla. Hyökkäys ei kuitenkaan onnistu, jolloin Poe käskee kaikkia vetäytymään. Finn kieltäytyy ja aikoo uhrata itsensä tuhotakseen muurinmurtajatykin, mutta Rose estää sen ja sanoo Finnille, ettei heidän pitäisi taistella tuhotakseen se mitä he vihasivat, vaan suojellakseen niitä joista välittivät. Rose suuteli Finniä ennen kuin menetti tajuntansa ja Finn vie hänet takaisin tukikohtaan. Luken ilmestyttyä Craitille, Finn halusi auttaa häntä, mutta Poe tiesi Luken pyrkivän vain antamaan Vastarinnalle aikaa paeta. Rey ja Chewbacca saapuvat tämän jälkeen ja auttavat eloonjääneet pakoon Millennium Falconilla.
The Rise of Skywalker
Elokuvassa Star Wars: The Rise of Skywalker, noin vuosi Craitin taistelun jälkeen, Finn, Poe, Chewbacca ja trodatome-rotuun kuuluva mekaanikko Klaud käyvät Sintan jäätiköllä tapaamassa yhteyshenkilöään Booliota, jolla on viesti Ensimmäisen ritarikunnan vakoojalta. Tätä kautta Vastarinta saa tietää Galaktisen Imperiumin keisari Palpatinen palanneen kuolleista. Kun Rey löytää jedien pyhistä kirjoista Luken muistiinpanoja tiennäyttäjästä, joka johdattaisi sithien kätketylle planeetalle, Exegolille, Finn, Poe, Chewbacca, BB-8 ja C-3PO lähtevät hänen kanssaan aavikkoplaneetta Pasaanalle tapaamaan Lando Calrissiania, joka kertoi, että tiennäyttäjän sijainnin paljastava tikari oli nähty viimeksi reliikinmetsästäjä ja salamurhaaja Ochin hallussa.
Matkan aikana Finn yrittää kertoa Reylle jotain, mutta ei saa sitä sanotuksi. He löytävät Ochin jäänteet, hänen aluksensa sekä tikarin, mutta Kylo Ren, Renin rtarit ja iskusotilaat kaappaavat Falconin ja vangitsevat Chewbaccan. Kun Rey vahingossa tuhoaa yhden kuljetusaluksista ja he luulevat Chewbaccan kuolleen, he lähtevät Kijimille tapaamaan Poen vanhoja tuttavia, Zorii Blissiä ja Babu Frikiä, jotta C-3PO voisi paljastaa tikarin kirjoituksen käännöksen. He saavat tietää Chewbaccan olevan elossa ja lähtevät pelastamaan tätä. Pelastusoperaation aikana he saavat tietää kenraali Huxin olevan vakooja, koska tämä halusi nähdä Kylo Renin häviävän. Jotta Huxia ei osattaisi epäillä, Finn ampuu häntä jalkaan.
Tiennäyttäjä löytyi Kef Biristä, Endoria kiertävästä merikuusta, missä he saavat apua Falconin korjaamiseen heimolta, jota johtaa nainen nimeltä Jannah. Jannah paljastaa, että hän ja hänen heimonsa jäsenet olivat kaikki Komppanian 77 entisiä iskusotilaita, jotka olivat Finnin tavoin kapinoineet esimiestensä käskyjä vastaan. Finn kertoi hänelle omasta menneisyydestään iskusotilaana ja oli vakuuttunut siitä, että Voima oli vapauttanut heidät Ensimmäisen ritarikunnan propagandasta ja tuonut yhteen. Finn ja Jannah seuraavat ja katsovat sivusta Reytä, kun tämä yrittää etsiä tiennäyttäjää ja joutuu valosapelitaisteluun Kylo Reniä vastaan. Tiennäyttäjän tuhouduttua ja Reyn paettua Kylon TIE-hävittäjällä, Finn, Poe, Chewbacca, BB-8 ja C-3PO palaavat mukanaan Ochin alukselta löytynyt droidi D-O sekä Kef Birillä tapaamansa Jannah ja tämän heimo Vastarinnan tukikohtaan viidakkokuu Ajan Klossille, missä heille paljastuu, että Leia oli kuollut kutsuessaan poikaansa Voiman kautta saadakseen tämän palaamaan valoisalle puolelle. Kun Poe ylennettiin Vastarinnan vrikaa tekeväksi kenraaliksi, Poe ylensi Finnin toiseksi kenraaliksi. Finn sai myös D-O:n kertomana sekä Ahch-Tolta lähteneen Reyn ohjaaman Luken vanhan X-siipihävittäjän signaalin kautta Exegolin sijainnin selville ja miten sitä ympäröivän punaisen kaasun sekä planeetan kaoottisen ilmakehän läpi pääsee. Poe ja Finn johtavat Vastarinnan laivaston hyökkäykseen sinne tuhoamaan Ensimmäisen ritarikunnan ja Palpatinen sith-laivaston yhdistymisestä syntyneen Viimeisen ritarikunnan. He lähettivät Landon pyytämään galaksin vapaita kansoja saapumaan avuksi taisteluun, uskoen näiden uskaltavan taistella vastaan, jos Vastarinta johtaa heitä siihen. Finn ja Jannah johtavat maahyökkäystä ratsastaen orbakeilla, Kef Biriltä kotoisin olevilla olennoilla, liittokenraali Enric Pryden komentajan tähtihävittäjä Steadfastin kannelle, koska laivaston navigaatiosignaali oli siirretty sinne Exegolilla olevasta navigaatiotornista. He tuhoavat Steadfastin komentosillan, tappaen Pryden ja tuhoten navigaatiosignaalin, minkä jälkeen Lando ja Chewbacca noutavat heidät turvaan. Finn aistii myös Reyn, joka onnistuu voittamaan Palpatinen, tekevän kuolemaa, kunnes takaisin Ben Soloksi kääntynyt Kylo uhraa oman elinvoimansa Reyn pelastamiseksi.
Karrie Webb
thumb|right|Karrie Webb Karrie Anne Webb (s. 21. joulukuuta 1974) on australialainen golfaaja. Hän oli LPGA:n vuoden rookie 1996 sekä vuoden pelaaja 1999 ja 2000. Hän sai Vare Trophyt vuosina 1997, 1999 sekä 2000 ja pääsi World Golf Hall of Fameen vuonna 2005.
Yani Tseng
thumb|right|Yani Tseng Yani Tseng (s. 23. tammikuuta 1989) on taiwanilainen golfaaja. Hän on voittanut LPGA Tourilla yhden major-turnauksen, LPGA Championshipin vuonna 2008. Hän oli LPGA:n "Rookie of the Year" 2008.
Yani Tseng on pelannut golfia 6-vuotiaasta. Menestyksekkään amatööriuran jälkeen hän siirtyi ammattilaiseksi tammikuussa 2007.
Lost Boys
Lost Boys voi tarkoittaa seuraavia:
Veijonjärvi
Veijonjärvi on Keski-Suomessa Jyväskylässä Veijon kylän lähellä sijaitseva järvi.
Maantietoa
Järven pinta-ala on 49 hehtaaria, se on 2,1 kilometriä pitkä ja 450 metriä leveä. Järvellä ei ole kartan mukaan saaria. Sen rantaviivan pituus on 4,8 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 85,4 metriä mpy.
Särkijärvi (Jyväskylä, Korospohja)
Maantietoa
Järven pinta-ala on 4,0 hehtaaria, se on 350 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 900 metriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 166,1 metriä mpy.
Juonaanjärvi
Juonaanjärvi on Keski-Suomessa Jyväskylässä Korospohjan kylän lähellä sijaitseva järvi.
Bjørgvin-luokka
Bjørgvin-luokan piti olla Norjan laivaston kahden rannikkopanssarilaivan muodostama alusluokka, jonka alukset tilattiin 1912 Armstrong Whitworthin Elswickin telakalta täydentämään jo palveluksessa olevia rannikkopanssarilaivoja. Ensimmäisen maailmansodan puhjetessa Britannian kuninkaallinen laivasto kuitenkin lunasti alukset 370 000 punnan kappalehinnalla itselleen ja muutti ne monitoreiksi HMS Glatton ja HMS Gorgon.
Juonaanjärvi
Maantietoa
Järven pinta-ala on 1,4 hehtaaria, se on 200 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 500 metriä.
Bjørgvin-luokka
Vaatimukset
Luokan alusten piti olla raskaammin aseistettuja kuin aiemmat Eidsvold- ja Tordenskjold-luokkien alukset. Pääaseistuksena piti olla kaksi 240 millimetrin 50 pituuskaliiperin tykkiä, jotka olisivat olleet pisimmän kantaman omaavat tykit maailmassa. Oston jälkeen tykit muutettiin käyttämään brittiläisiä ampumatarvikkeita (9,2"/L51). Apuaseina aluksille piti asentaa neljä kappaletta 150 millimetrin 50 pituuskaliiperin tykkiä yksiputkisissa torneissa, jotka asennettaisiin perään ja keulaan sekä kummallekin kyljelle.
Juonaanjärvi
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 171,6 metriä mpy.
Bjørgvin-luokka
Vaatimukset
Alusten suoja oli parempi kuin edeltäneiden luokkien. Niiden panssarivyöt olivat seitsemän tuumaiset ja tornit kahdeksan tuumaiset kuten tykistöasemienkin. Alusten kansi oli suojattu 2,5 tuuman panssarilla. Tulenjohtotorni oli suojattu kahdeksan tuuman ja väliseinät neljän tuuman panssaroinnilla.
Keskivero
Keskivero oli Ruotsin vallan aikana 1762–1775 Pohjois-Karjalassa kannettu ylimääräinen vuosittainen vero, jonka suuruus määräytyi pitäjittäin 15 viimeisen vuoden verojen keskiarvon mukaan. Jokaisesta pitäjästä valittiin muutama henkilö, jotka jakoivat verot maksajien kesken. Verosta vastattiin pitäjittäin kaikki yhden ja yksi kaikkien puolesta periaatteella.
Bjørgvin-luokka
Suunnittelu
Norjan hallitus teki tarjouspyynnön 1911 Armstrong Whitworthille rannikkopanssarilaivasta nimellä Nidaros, ja Tennyson-D'Eyncourt valmisti neljä erilaista suunnitelmaa. Suunnitelmat numeroilla 715-718 erosivat toisistaan uppoumaltaan, kooltaan sekä aseistukseltaan. Hitaimman (#718) nopeus oli ainoastaan 14,5 solmua ja nopeimman (#717) 17 solmua. Nopein oli samalla raskaimmin aseistettu pääaseiden ollessa kaksi kahdentoista tuuman tykkiä. Kaikkien muiden suunnitelmien pääaseiina oli joko kaksi tai neljä 9,4 tuuman tykkiä. Apuaseina oli kolmessa ensimmäisessä kuusi 5,9 tuuman ja neljä 3,9 tuuman tykkiä ja viimeisessä neljä 5,9 tuuman ja kaksi kahdentoista naulan tykkiä.
Suunnitelmat 716 ja 717 olivat kooltaan liian suuria, jotta ne olisi voitu telakoida Hortenin laivastontelakalla ja Norja päätti tilata suunnitelman 715 mukaisen aluksen. Tilaus allekirjoitettiin marraskuussa 1913.
Keskivero
Keskivero otettiin käyttöön entisen epätasaisen ja mielivaltaisena pidetyn vuosittaisen arvioveron sijaan. Siitä määrättiin kuninkaallisella kirjeellä kamarikollegiolle 27. heinäkuuta 1762. Uutta verotustapaa ei saatu heti toimeenpannuksi epätäydellisen maanmittauksen ja epävarmojen rajojen vuoksi. Rahvaan valituksiin antamansa päätöksen 9. joulukuuta 1766 19 pykälän mukaan kuningas määräsi, että keskivero oli heti määrättävä ja laskettava vuosien 1750–1764 verojen mukaan. Kuninkaan käskyä noudatettiin, vaikka siitä tehtiinkin useita valituksia. Keskiveroa kannettiin siihen saakka, kunnes Kustaa III antoi 28. kesäkuuta 1775 uuden asetuksen Savon ja Karjalan verotusta varten.
Bjørgvin-luokka
Muutostyöt
Ensimmäisen maailmansodan puhjettua valmistuminen hidastui ja lopulta keskeytyi. Marraskuussa 1914 Churchill ja Fisher järjestivät aluksen luovutuksen Britannian kuninkaalliselle laivastolle, joka käyttäisi sitä rannikkokohteiden tulittamiseen. Norjan valtio oli siihen mennessä maksanut aluksesta 246000 puntaa sovitusta 375000 punnan kauppahinnasta. Tämä piti palauttaa Norjalle. Amiraliteetti lähetti telakalle määräyksen töiden jatkamisesta 9. tammikuuta 1915 ja alukselle varattiin huhtikuussa uusi nimi HMS Gorgon. Churchillin ja Fisherin siirryttyä kuukautta myöhemmin pois Amiraliteetista työt telakalla keskeytyivät uudelleen.
Syyskuussa 1917 työt aluksella jatkuivat uudistettujen suunnitelmien mukaan. Aluksen pääaseistuksen korkeussuuntaus muutettiin 40 asteen mahdollistavaksi ja 3,9 tuuman tykit poistettiin, millä mahdollistettiin lisämajoitustilojen rakentaminen. Alukselle asennettiin kaksi kolmen tuuman ilmatorjuntatykkiä sekä kevyttä ilmatorjuntaa. Alukselle asennettiin raskas kolmijalkainen masto, jossa oli tulenjohtokori sekä -keskus. Alukselle asennettiin torpedovyöt, mikä kasvatti leveyttä 23 jalkaan sekä hidasti alusta kahdella solmulla. Tykit myös vaihdettiin kuninkaallisen laivaston käyttämiin, jolloin 9,4 tuumaa muuttui 9,2 tuumaksi ja 5,9 tuumaa kuudeksi.
Julian Wruck
Wruck on opiskellut ja harjoitellut Yhdysvalloissa Texas Techin sekä UCLA:n yliopistoissa. Hänen ensimmäiset aikuisten arvokisansa olivat vuoden 2012 olympialaiset, joissa hän ei kuitenkaan selvinnyt karsinnasta loppukilpailuun.
Henkilökohtaiset ennätykset
Lähde: IAAF
Kurt Zeitzler
Kurt Zeitzler (9. kesäkuuta 1895 Cossmar-Luckau, Saksa – 25. syyskuuta 1963 Hohenaschau, Länsi-Saksa) oli saksalainen kenraalieversti toisen maailmansodan aikana. Hän toimi maavoimien yleisesikunnan esikuntapäällikkönä 1942–1944.
Sotilasura
Baijerilaisen papin perheeseen 1895 syntynyt Zeitzler liittyi kadetiksi Saksan keisarikunnan armeijaan keväällä 1914 puoli vuotta ennen ensimmäisen maailmansodan syttymistä. Hän palveli länsirintamalla 4. thüringeniläisessä jalkaväkirykmentissä nro 72 ja ylennettiin luutnantiksi joulukuussa 1914. Hän toimi eri tehtävissä rykmentissään sodan ajan ja yleni yliluutnantiksi vuonna 1918. Hän haavoittui samana vuonna. Sotapalveluksestaan hänet palkittiin muun muassa 1. ja 2. luokan rautaristeillä.
Sotien välinen aika
Sodan jälkeen Zeitzler jäi palvelukseen 100 000 miehen vahvuiseen Weimarin tasavallan armeijaan Reichswehriin. Hän toimi esikuntatehtävissä ja adjutanttina. Hänet ylennettiin kapteeniksi vuonna 1928. Zeitzler kannatti Saksan kansallissosialistista työväenpuoluetta, jonka valtaannosuun myötä armeijaa alettiin kasvattaa sekä koossa että varustuksessa. Upseereille avautui uusia paikkoja ja Zeitzlerkin yleni majuriksi 1934. Seuraavana vuonna kansallissosialistit muuttivat Weimarin aikaisen Reichswehrin Wehrmachtiksi, jonka everstiluutnantiksi Zeitzler yleni vuoden 1937 alussa.
Toinen maailmansota
Toinen maailmansota alkoi, kun Saksa hyökkäsi Puolaan ilman sodanjulistusta 1. syyskuuta 1939. Everstin arvoinen Zeitzler toimi tuolloin esikuntapäällikkönä XXII armeijakunnassa, joka oli mukana Puolan offensiivissa. Noihin aikoihin hän onnistui kiinnittämään Adolf Hitlerin huomion itseensä.
Keväällä 1940 hänet siirrettiin länsivallille lähelle Ranskan ja Belgian rajaa, jossa hän toimi Ewald von Kleistin johtaman panssariosasto A:n, tulevan 1. panssariarmeijan esikuntapäällikkönä. Tässä tehtävässä hän osallistui myös taisteluun Ranskasta kevätkesällä 1940. Zeitzler palveli Kleistin alaisuudessa Saksan hyökkäyksissä Jugoslaviaan ja Kreikkaan keväällä 1941. Palveluksestaan Balkanin operaatioissa hänet palkittiin rautaristin ritariristillä. Zeitzler oli yhä Kleistin panssariarmeijan esikunnassa kun Saksa hyökkäsi Neuvostoliittoon saman vuoden kesäkuussa. Helmikuussa 1942 Zeitzler ylennettiin kenraalimajuriksi.
Huhtikuussa 1942 hänestä tuli Ranskaan sijoitetun Gerd von Rundstedtin alaisen armeijaryhmä D:n esikuntapäällikkö. Tässä tehtävässä hän torjui liittoutuneiden maihinnousun Dieppeen saman vuoden elokuussa. Syyskuussa tyytyväinen Hitler ylensi Zeitzlerin suoraan jalkaväenkenraaliksi jättäen kenraaliluutnantin arvon väliin. Zeitzler suhtautui positiivisesti natseihin. Tämä miellytti Hitleriä, joka oli päättänyt tehdä Zeitzlerista maavoimien esikuntapäällikön epäluotettavana pitämänsä Franz Halderin tilalle.
Maavoimien esikuntapäällikkö
thumb|260px|Pahoin paleltunut saksalainen sotavanki Stalingradissa tammikuussa 1943 Aktiivinen ja ruumiinrakenteeltaan tukeva ”Kenraali Pallosalamana” tunnettu Zeitzler ei ollut Erwin Rommelin tai Gerd von Rundstedtin kaltainen loistava strategi eikä nerokas komentaja, mutta hän oli innokas ja pätevä. Hitlerin ottaessa yhä enemmän ohjia haltuunsa ja esittäessä mielettömiä vaatimuksia armeijalleen Zeitzlerin aloitekyky kärsi.
Zeitzler kannatti vetäytymistä Stalingradista heti kun Friedrich Pauluksen johtama 6. armeija jäi saarroksiin kaupungissa. Monet Zeitzlerin kollegoista pyysivät häntä määräämään vetäytymisen oma-aloitteisesti, mutta tätä Zeitzler ei uskaltanut tehdä. Sen sijaan hän vaati toistuvasti Hitleriä määräämään 6. armeijan vetäytymisen. Solidaarisuudesta saarrettuja kohtaan Zeitzler söi yhtä pieniä ruoka-annoksia kuin hekin. Zeitzler joutui huonoihin väleihin Hitlerin kanssa, joka piti fanaattisesti kiinni kaupungista määräten saarretun armeijan taistelemaan viimeiseen mieheen. Stalingradin taistelu päättyi katastrofiin keväällä 1943.
Stalingradin katastrofin jälkeen itärintaman komentajat Erich von Manstein ja Heinz Guderian ehdottivat Hitlerille strategiaksi joustavaa kulutustaistelua, jossa saksalaisjoukot yrittäisivät aiheuttaa puna-armeijalle liikkuvan sodankäynnin avulla mahdollisimman suuria tappioita. Epäröityään Hitler päätyi kuitenkin Zeitzlerin ehdottaman perinteisen preussilaisen tuhoamistaistelun kannalle. Sen mukaisesti vastustaja tulisi lyödä keskittämällä voimat yhteen suureen ratkaisutaisteluun. Seurauksena tästä valinnasta oli Kurskin taistelu.
Erottaminen
Zeitzler oli menettänyt halukkuutensa jatkaa tehtävässään ja pyysi siirtoa alkuvuonna 1944. Hän otti yhteen usein Hitlerin kanssa ja vihdoin heinäkuun alussa Zeitzler sai hermoromahduksen kiihkeiden riitojen jälkeen Obersalzbergissa. Hitler ei puhunut Zeitzlerille enää koskaan ja siirsi hänet Wehrmachtin komentajareserviin vedoten terveydellisiin syihin. Se saattoi olla Zeitzlerille onneksi, sillä hän ei tämän vuoksi ollut mukana Itä-Preussissa 20. heinäkuuta pidetyssä kokouksessa, jossa eversti Claus von Stauffenberg räjäytti pommin yrittäen tappaa Hitlerin. Hänen tilalleen oli nimitetty kenraali Adolf Heusinger, joka loukkaantui viisi henkeä vaatineessa räjähdyksessä. Heusinger korvattiin Heinz Guderianilla.
Seuraavan vuoden tammikuussa Zeitzler erotettiin kokonaan aktiivipalveluksesta.
Sodan jälkeen
Zeitzler jäi Britannian armeijan sotavangiksi toukokuussa 1945. Hänet vapautettiin helmikuussa 1947. Zeitzler kuoli Hohenaschaussa Baijerissa 1963.
Dickinson
Dickinson voi tarkoittaa:
Kalle Peronkoski
Kalle (Karl) Peronkoski, myös: K. Peronkoski, ennen vuotta 1947 ja vuoden 1967 jälkeen Perón, oikealta nimeltään Karl-Fredrik Valter Perón (16. toukokuuta 1908 Hanko – 6. helmikuuta 1974 Helsinki) oli suomalainen elokuvaaja ja elokuvaohjaaja.
Peronkoski aloitti elokuva-alalla 1930-luvun alussa kamera-assistenttina. Hänen ensimmäinen ohjauksensa oli lyhytelokuva Pellon perkaajia ja karjan kaitsijoita (1937). Ensimmäisessä Lapatossussakin (1937) hän toimi kamera-assistenttina, mutta kolmannessa, Tavaratalo Lapatossu & Vinskissä (1940), pääkuvaajana. Sotien aikana hän toimi TK-kuvaajana.
Peronkoski sai Jussi-palkinnon elokuvien Naiskohtaloita (palkittu 1948), Silja – nuorena nukkunut (palkittu 1956) ja Mies tältä tähdeltä (palkittu 1959) kuvauksesta. Kunniamaininnan hän sai 1946 elokuvasta Menneisyyden varjo.
Maxwell (auto)
Maxwell oli vuosina 1904 – 1925 valmistettu amerikkalainen automerkki. Nykyisen FCA US -yhtiön voidaan katsoa perityvän tästä yhtiöstä.
Yhtiön toiminnan aloitus
Maxwell-Briscoe Motor Company aloitti toimintansa entisissä Mobile Company of American tehdastiloissa, New Yorkin Tarrytownissa, vuonna 1904. Kaksi henkilöä yhtiön takana, joista myös yhtiön nimi muodostettiin, olivat Jonathan Maxwell, joka oli aiemmin työskennellyt Ransom Oldsin ja muiden autoilun pioneerien kanssa sekä Benjamin Briscoe, joka omisti 97% Buick Motor Companysta ja pyöritti omaa metallinprässäysyhtiötään. Maxwell sai Briscoen vakuuttuneeksi siitä, että tämän kannatti heivata David Buick ja lyöttäytyä yhteen hänen kanssaan. Jo vuonna 1905 Maxwell-Briscoen toiminta oli kovassa kasvussa. Yhtiö myi ensimmäisen puolivuotiskautensa aikana 542 autoa; suurena apuna tässä oli uusimpien teknisten innovaatioiden omaksuminen, kuten kardaaniakselin käyttö voimansiirrossa, tuolle aikakaudelle tyypillisen ketjun sijaan.
Vuosina 1905 ja 1906 Maxwell-Briscoe vuokrasi tai rakennutti lisää tehdastiloja Rhode Islandin Pawtucketista, sekä Illinois:n Chicagosta, mutta nämäkään eivät riittäneet. Uusi tehdas Indianan New Castlessa ratkaisi vihdoin tuotannon ongelmat. Tehtaan rakennustyöt alkoivat alkuvuodesta 1907 ja autojen valmistus aloitettiin saman vuoden elokuussa, ennen kuin tehtaassa oli edes kunnollista kattoa. New Castlen tehdas oli tuolloin oman aikansa suurin ja siitä tuli myöhemmin yksi Chrysler Corporationin päätehtaista.
Toiminta laajenee
thumb|1907 Maxwell uudenkaupungin automuseossa
Vuonna 1907 Benjamin Briscoen veli Frank toimi Michiganin Detroitissa sijainneen Brush Motor Car Companyn rahoittajana. Yhtiö valmisti edullisia ja varmatoimisia autoja, joissa oli yksisylinterinen moottori, puinen runko ja puiset akselit. Vuonna 1908 William C. Durant, joka oli kovalla tohinalla rakentamassa General Motorsia, yritti taivutella Briscoen veljekset tuomaan menestyksekkäät yhtiönsä — Maxwell-Briscoen ja Brushin — samaan kompukseen. Suunnitelmat kuitenkin vesittyivät ja Durant muodosti General Motorsin Buickin ympärille. Briscoet päättivät, että yhdistyminen on heidänkin kasvunsa tie. Kaksi vuotta myöhemmin he saivat aikaan merkittävän fuusion, merkittävin seurauksin.
Vuonna 1909 Maxwell-Briscoe oli 9400 yksikön vuosituotannollaan Yhdysvaltain kolmanneksi suurin ajoneuvovalmistaja. Vahvistaakseen ostajien keskuudessa mielikuvaa Maxwellin laadusta ja helppokäyttöisyydestä tehdas järjesti tempauksen, jossa Maxwell-Briscoella ajettiin Yhdysvaltain halki, rannikolta rannikolle. Alice Ramseysta tuli ensimmäinen kyseisen matkan ajanut nainen historiassa.
Vuonna 1910 Briscoen veljekset seurasivat Durantin esimerkkiä, hänen rakentaessaan holding-yhtiö General Motorsia, ja aloittivat vastaavan, United States Motor Company -nimellä kulkeneen yritysryppään kokoamisen. Yhtiön organisaation alle koottiin Maxwell-Briscoen lisäksi Brush Motor Car Company, Dayton Motor Car Co., Courier Car Co., Columbia Motor Car Co. ja Alden Sampson Manufacturing Company. Näistä ainoastaan Briscoeiden yhtiöt, Brush ja Maxwell, olivat voitollisia, hyvin toimivia ja ajanmukaisia. Tätä tärkeämpää oli kuitenkin se, että Columbia Motorin mukana U.S. Motorin haltuun siirtyi keksijä ja liikemies George Seldenin patentti, joka kattoi Yhdysvalloissa polttomoottorin periaatteen suunnitelmat. Tämä patentti toi yhtiöön rahaa lähes kaikilta kilpailevilta ajoneuvovalmistajilta, ja oli itsessään arvokkaampi kuin Columbian ajanmukainen tuotantolinja.
Alden Sampsonin valmistus lopetettiin vuoden 1911 lopussa ja U.S. Motorille jäi tehdasrakennus tyhjilleen. New Castle siirtyi erilaisten osien valmistamiseen ja autojen valmistus siirtyi sieltä tyhjilleen jääneisiin tuotantolaitoksiin. Henry Ford voitti Seldenin patenttien kattavuutta vastaan käymänsä monivuotisen oikeudenkäynnin. Patentit muuttuivat arvottomiksi ja niiden United States Motorille tuoma tasainen kassavirta tyrehtyi.
Yhtiön uudelleenjärjestely
thumb|Maxwell vuodelta 1911
Vaikka U.S. Motor valmisti vuonna 1911 eri merkkiensä alla 52 000 autoa, sen kassatilanne ei ollut hyvä. Briscoe valitti useita kertoja, että pankkiirit tuntevat jonkinlaista antipatiaa hänen yhtiötään kohtaan. Alkuvuodesta 1912 yhtiö keskeytti osinkojen maksun osakkailleen ja joutui selvitystilaan. Rahoittajat laittoivat tilanteesta syyn huonon johtamisen tiliin, mutta osavaikutus konkurssiin ajautumisella on varmasti ollut myös sillä, että kahdella kaikkein kiivaimmin Maxwell-Briscoen lisärahoitusta vastustaneella pankilla oli taloudellisia intressejä myös General Motorsissa. Benjamin Briscoe lähti United States Motorista vuonna 1912, ja perusti Ranskan Billancourtiin, autoja valmistavan Briscoe Motor Companyn. Hänen tilalleen yhtiön johtoon nimettiin Walter Flanders, joka oli ollut mukana mm. organisoimassa Fordin massatuotannon aloitusta. Samana vuonna johtajiston tärkeä ja osaava jäsen, K.T. Keller lähti Maxwell-Briscoelta ja siirtyi GM:n Northway Motorsin johtajaksi.
Vuosien 1912 ja 1913 aikana, nyt nimellä Maxwell Motor Company toiminut yhtiö, lopetti Columbia-, Brush-, Stoddard-, ja Courier -merkkien valmistuksen ja myi alkuperäisen tehtaansa New Yorkin Tarrytownissa sekä Rhode Islandin Providencen (Engineering Works) ja Connecticutin Hartfordin (Columbia) laitokset. Tuotantokäyttöön yhtiölle jäi aiemmin Stoddardeja valmistanut tehdas Ohion Daytonissa, jossa nyt tuotettiin Maxwell 35 -malleja sekä New Castlen tehdas, joka nyt valmisti autojen valmistuksessa tarvittavia osia.
U.S. Motor Companyn taru kesti vain kolme vuotta, kunnes se joutui selvitystilaan. Walter Flanders oli ollut osakkaana yhtiössä, joka valmisti huonosta laadustaan kuuluisia E-M-F-merkkisiä autoja. Ennen Maxwellille tuloaan hänellä oli entisten E-M-F -kumppaniensa kanssa Michiganin Detroitissa Flanders Automobile Company -niminen yhtiö. Flanders perusti uuden Standard Motor Company -nimisen yhtiön, joka osti kaiken U.S. Motorin omaisuuden, veloista vapaana. Lisäksi yhtiön alle siirrettiin Flanders Automobilen omaisuus ja toiminta. Tämä liike tapahtui joulukuun 31. päivänä, vuonna 1912. Vain kuukausi tämän jälkeen Standard Motor uudelleen nimettiin Maxwell Motor Companyksi, kaikuna U.S. Motorin suosituimmasta automerkistä. Flanders ei halunnut nimeään isosti näkyviin. Ainoa malli, jossa hänen nimensä mainittiin oli Flanders 50-Six. Flanders Motor Companyn Detroitin tehtaassa valmistetulle autolle annettiin pian fuusion jälkeen nimi Maxwell Six.
Maxwell Motorin nousu
thumb|1913 Maxwell 25
Vuoden 1913 kesällä esiteltiin mallivuodelle 1914 Maxwell 25, joka tulisi elämään kauemmin kuin itse Maxwell; se tulisi kehittymään ja saamaan uuden nimen “Good Maxwell,” josta tulisi edelleen Chrysler Four ja viimein ensimmäinen Plymouth, vuonna 1928.
Vuonna 1916 Maxwell Motorin New Castlen tehtaille asennettiin koko tehdasrakennuksen kattava höyryvasarajärjestelmä ja Forge and Hammer Shop -nimellä toimivasta tehtaasta tuli Yhdysvaltain suurin autojen tako-osia valmistava laitos.
Vuonna 1917 Maxwell kaipasi kasvavan kysynnän täyttämiseksi lisää tuotantotilaa ja sitä oli tarjolla vaikeuksissa olevalla detroitilaisella Chalmers Motor Car Companylla. Yhtiöt neuvottelivat keskinäisen yhteistyösopimuksen, jonka perusteella Maxwell sai tuotantotilaa Chalmers Motorin jättimäisestä Jeffersson Avenuen tehtaasta ja Chalmers saisi autojaan myyntiin Maxwellin verkoston kautta. Loppujen lopuksi Maxwell Motor päätyi Chalmers Motorin omistajaksi.
Top Ranking Eric and the Astronauts in Babylon
Top Ranking Eric and the Astronauts in Babylon oli suomalainen reggae-yhtye, joka teki yhden albumin Johanna-levymerkille.
Maxwell (auto)
Maxwellin loppu
Yhdistelmä toimi aluksi hyvin, mutta ensimmäisen maailmansodan jälkeinen talouden taantuma iski Maxwelliin rajusti. Menestyvä yhtiö velkaantui pahoin, vuonna 1920 autoja valmistui tehtaalta 34 169 kappaletta ja näistä noin 26 000 kappaletta, eli kaksi kolmasosaa vuosituotannosta jäi myymättä. Yhtiössä ehdittiin kuitenkin kiskaisemaan hätäjarru päälle.
Vuonna 1921 yhtiön täytyi lopettaa autojen valmistus Chalmersin tehtaalla. Osasyynsä myynnin romahtamiselle oli Maxwellin tuotteiden huonolla laadulla. Loppuvuodelle saatiin parannusta kun huonosti kiinnitetty polttoainesäiliö sai kaksi pantaa yhden sijaan ja heikkoon taka-akseliin tehtiin vahvikkeet. Myöhemmin samana vuonna yhtiö halusi palkata silloisen menestyksekkään autoteollisuuden ammattijohtaja Walter Chryslerin pelastamaan sekä Maxwell Corporation että Chalmers, josta Maxwell omisti nyt 90%. Chrysler suostui, tosin melkoista korvausta vastaan — palkkana 100 000 USD (nykyrahassa n. 1,4 milj. USD) vuodessa sekä tukku yhtiön osakkeita.